Publication: Magyar Közlöny
Issue: MK-1999-58 (Year: 1999, Number: 58)
Era: 1990-2004
Section: 15/1998. (V. 8.) AB határozat, ABH 1998, 132; 4/1999.
Paragraph Index: 136

3. Az Mtv. 55. § (8) bekezdésének első mondata szerint a kuratórium elnöksége „...akkor alakul meg, ha valamennyi tagját megválasztják” az „egyenlő arány” alkotmányos követelményének megfelelően, azaz: „... a választható tagok felét a kormánypártok, másik felét az ellenzéki képviselőcsoportok jelölik.” [Mtv. 55. § (5) bekezdés] Az Mtv. 55. § (8) bekezdésének második mondata ugyanakkor kimondja, hogy a felhívott (idézett) szabályok ellenére akkor is megalakultnak tekintendő a kuratórium elnöksége, ha akár „... a kormánypárti vagy ellenzéki oldal valamelyike nem állít jelöltet.” Az idézett rendelkezés ellentétben áll a kuratórium elnökségének megalakulására és összetételére, illetőleg az összetétel arányára vonatkozó — úgyszintén idézett — törvényi előírásával, emellett sérti az Alkotmány 61. §-ának a 37/1992. (VI. 10.) AB határozatban (a továbbiakban: Abh.) adott értelmezését, valamint figyelmen kívül hagyja a törvényalkotó számára meghatározott alkotmányos követelményeket. Az Alkotmánybíróság egy korábbi határozatában kimondta: ugyanazon a törvényen belüli ellentétes szabályozás — ha nem is a címzettek és az érintettek eltérő körére vonatkozik — „már olyan fokú jogbizonytalanságot eredményez, amely alkotmányellenes.” [21/1993. (IV. 2.) AB határozat, ABH 1993, 180.] Az Mtv. 55. § (8) bekezdésén belüli, továbbá a (8) bekezdés és az (5) bekezdés egymásra vonatkoztatott ellentétes szabályozása olyan fokú jogbizonytalanságot eredményezhet, ami sérti az Alkotmány

Source: https://magyarkozlony.hu/hivatalos-lapok/3810ad673d2cfba223e561029d4e46d1b83ab15c/dokumentumok/1f0d7592559abdc935975a4736ff75919b314efc/letoltes